ส่องตลาด ภาคบ่าย – บล.ฟิลลิป (ประเทศไทย)
ส่องตลาด ภาคบ่าย - บล.ฟิลลิป (ประเทศไทย)
7 พ.ย. 2559

ตลาดหุ้น
การเคลื่อนไหวภาคเช้าของตลาดหุ้นในภูมิภาค
 
แนวโน้มภาคบ่าย: เป็นบวกระยะสั้นตามตลาดต่างประเทศ
– FBI ไม่ตั้งข้อหาเพิ่มเติมนางคลินตัน ช่วยลดแรงกดดันการเลือกตั้งปธน.สหรัฐ: หลัง FBI ชี้แจงการสอบสวนประเด็นการใช้อีเมล์ของนางฮิลลารีว่ายังไม่ได้ตั้งข้อหาเพิ่มเติมจากข้อสรุปในคราวก่อนเมื่อเดือนก.ค.ที่ผ่านมา ส่งผลให้แรงกดดันต่อตลาดลดน้อยลง โดย SET ดีดตัวยืนปิดภาคเช้าเหนือ 1500 จุด ตามทิศทางตลาดหุ้นในภูมิภาคที่ดีดตัวตามดัชนีดาวโจนส์ฟิวเจอร์สที่บวกไปกว่า 200 จุด
– คาด Upside จำกัด: แม้ Sentiment ระยะสั้นดูดีขึ้น หากแต่ตลาดตอบรับข่าวบวกเข้าไปในราคาระดับหนึ่งแล้ว ขณะที่หากผลการเลือกตั้งเป็นไปตามโพลที่ชัยชนะตกแก่นางคลินตัน เชื่อว่าตลาดจะเป็นบวกในระยะสั้น ด้วย Upside ที่ไม่มากนัก เนื่องจากนโยบายส่วนใหญ่อาจไม่ได้เปลี่ยนแปลงไปมาก ขณะที่การปรับขึ้นอัตราดอกเบี้ยของเฟดยังเป็นปัจจัยลบที่รออยู่ในช่วงกลางเดือนหน้า กอปรกับ Valuation ของ SET ที่ระดับ Fwd P/E 15.8 เท่า ไม่ถือว่าถูกนัก จึงไม่น่าเป็นจุดเข้าไล่ราคา มองกรอบบ่ายนี้ระหว่าง 1490-1505 จุด
– พอร์ตระยะสั้น: CPF, MTLS, TTA, Short LPN, Short AOT
 
แนวโน้มตลาดหุ้นไทยภาคบ่ายในเชิงเทคนิค
 
ดัชนี 1,501.75 เปลี่ยนแปลง +16.05 จุด มูลค่าการซื้อขาย 25,929 ลบ.
 
เปิดกระโดดและดูมีความพยายามจะยืนเหนือ 1500 จุดท่ามกลางสัญญาณซื้อในกราฟ 60 นาที อย่างไรก็ตามคาดแนวต้านยังจำกัดแถว 1505-1508 จุด รออ่อนตัวรับได้ที่ 1495-1490 จุด
 
หุ้น/ราคาความเห็น
 
BEM/7.95
ดีดตัวขึ้นจากการพักตัว Sideways ร่วม 2 สัปดาห์ขึ้นมาได้ พร้อมสัญญาณหนุนจากเครื่องมือ “เก็งกำไร” แนวรับ 7.75 แนวต้าน 8.15 Cut loss 7.65 บ.
 
AJD/2.14
ยกตัวจากจุดต่ำที่ทำไว้เมื่อวันศุกร์ กลับมา ยืนบน EMA-25 ได้อีกครั้ง แนวโน้มฟื้นตัว  “เก็งกำไร” แนวรับ 2.08 แนวต้าน 2.20-2.24 Cut loss 2.04 บ.
 
MTLS/19.10
ลุ้นทดสอบ High ก่อนหน้าอีกครั้งหลังแรงซื้อหนุนและเครื่องมือเริ่มทยอยกันฟื้นตัว “เก็งกำไร” แนวรับ 18.80 แนวต้าน 19.50, 19.70 Cut loss 18.60 บ.
 
ตลาดอนุพันธ์
กลยุทธ์
S50Z16/934.00
Long เปิดได้ที่ 933 จุด รอทำกำไร 940 จุด ตัดขาดทุนหากหลุด 930 จุด
 
AOTZ16/370.95
Short เปิดได้ที่ 370 บาท รอทำกำไร 360 บาท ตัดขาดทุนเหนือ 375 บาท
 
GFZ16/21,550
Short เปิดได้ที่ 21,600 บาท รอทำกำไร 21,450 บาท ตัดขาดทุนเหนือ 21,670 บาท
 
USDZ16/35.12
Long ยังไม่ได้ช่วงเช้า รอเปิด Long ใหม่ 35.09 บาท เป้าหมายทำกำไร 35.16 บาท ตัดขาดทุนหากหลุด 35.06 บาท
 
อนุพันธ์เด่นเชิงเทคนิค
 
S50Z16 / ราคาปิด 934.00 จุด เปลี่ยนแปลง +8.70 จุด
 
กราฟ 10 นาที ทรงตัวเหนือ EMA ระยะสั้น MACD ยังให้สัญญาณบวก แต่ก็ชะลอการปรับค่าขึ้น ระยะสั้นมอง Upside ค่อนข้างจำกัด เปิด Short ตามแนวต้าน วางจุดถอยที่ 939 จุด  รับ  931, 927 ต้าน 936, 938 จุด
 